Diari Oficial de la Generalitat Valenciana


Sumari del DOGV 8839, del 19-06-2020 (2020/4389)

Informació pública de la documentació presentada per l'Agrupació d'Interés Urbanístic (AIU) Doña Blanca Golf de Torrenostra, per a l'assignació de la condició d'urbanitzador, en règim de gestió urbanística pels propietaris, de la unitat d'execució UE-1 dels sectors 4, 7, 8, 9 i 10 de sòl urbanitzable de Torreblanca.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8839

Data del DOGV
:   19-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4389


Data del document
:   10-06-2020

Organisme emissor
:   Ajuntament de Torreblanca

Tipus de document
:   Anunci

Descriptors 

:   * Torreblanca
    * pla d'urbanisme
    * administració local

Informació pública de la documentació presentada per l'Agrupació d'Interés Urbanístic (AIU) Doña Blanca Golf de Torrenostra, per a l'assignació de la condició d'urbanitzador, en règim de gestió urbanística pels propietaris, de la unitat d'execució UE-1 dels sectors 4, 7, 8, 9 i 10 de sòl urbanitzable de Torreblanca. [2020/4389]  
La Junta de Govern Local, en la sessió celebrada l'1 de juny del 2020, va acordar sotmetre a informació pública la documentació presentada, per l'AIU Doña Blanca Golf de Torrenostra, per a l'execució del programa d'actuació integrada de la UE-1 dels sectors 4, 7, 8, 9 i 10 de sòl urbanitzable de Torreblanca en règim de gestió pels propietaris, i que està formada per:   
- Memòria.  
- Proposició juridicoeconòmica i proposta de conveni urbanístic.  
  
- Memòria de viabilitat econòmica.  
- Escrit de consideracions i esmena de deficiències, basant-se en la notificació municipal de data 18 de novembre del 2019.  
- Adaptació del text refós del projecte d'urbanització a la normativa actualment vigent.  
- Projecte de subministrament elèctric des de futura subestació elèctrica a l'àmbit programat.  
- Projecte d'EDAR i col·lectors que donen servei a l'actuació.  
- Estudi d'inundabilitat de la urbanització dels sectors 4,7,8,9, i 10 de Torreblanca (Doña Blanca Golf).  
- Escriptura de constitució de l'AIU Doña Blanca Golf de Torrenostra.  
- Acreditació de la legitimació per a la formulació del programa.   
  
Per mitjà del present edicte, publicat en el Diari Oficial de la Generalitat Valenciana i en premsa escrita de gran difusió, se sotmet a informació pública durant un període de quaranta-cinc dies hàbils a comptar de la publicació en el DOGV, dins del qual els interessats podran examinar-la i presentar-hi al·legacions.   
La documentació està disponible en la pàgina web de l'Ajuntament de Torreblanca, Seu Electrònica, en la següent adreça URL: https://Torreblanca.sedelectronica.Es/transparency/cebe8f98-1b90-431b-9c11-a49bab9388e0/  
o en la ruta següent:   
> Seu Electrònica Ajuntament Torreblanca   
> Portal de Transparència  
> 7. Urbanisme   
> 7.1 Planejament Urbanístic   
> Informació pública documentació presentada AIU Doña Blanca golf Torrenostra per a execució PAI UE1 sectors 4, 7, 8, 9 i 10.   
  
A més, estarà depositada en l'Ajuntament de Torreblanca (carrer de Sant Antoni, núm. 11 € 4a planta. Cita prèvia: 678 70 13 85).  
  
Torreblanca, 10 de juny de 2020.- L'alcaldessa: María Josefa Tena Martínez.